মুসলিম বিশ্বের সবচেয়ে আশাপ্রদ দিকটি হলো,মুসলমানগণ আবার সে জিহাদের পথে ফিরে আসছে। সে জিহাদ প্রবল ভাবে শুরু হয়েছে সিরিয়ায়। জিহাদের ময়দানে সেখানে হাজার হাজার মানুষের ভিড়। তারা যেমন অর্থ ও শ্রম দিচ্ছে তেমনি রক্তও দিচ্ছে। জিহাদের কোন ভাষা,দেশ,বর্ণ বা অঞ্চলভিত্তিক সীমান্ত থাকে না। জিহাদ একতা গড়ে সমগ্র দেশ,অঞ্চল,এমনকি সমগ্র বিশ্বের মুসলমানদের মাঝে। আফগানিস্তানের জিহাদ একারণেই শুধু আফগান মুসলমানদের একতাবদ্ধ করেনি,একতাবদ্ধ করেছিল বিশ্বের তাবত মুসলমানদের।আফগান মোজাহিদের পাশে রণাঙ্গনে এসে হাজির হয়েছিল পাকিস্তানী,আরব,বাংলাদেশী,তুর্ক,চেচেন,চাইনিজ,রোহিঙ্গা ইত্যাদি দেশের মুসলমান। জায়নামাযে যেমন ভেদা-ভেদ থাকে না,এখানেও নাই। একতার সে বলে যোগ হয় আল্লাহর ফেরশতাদের বল। মহান আল্লাহর ফেরেশতা বাহিনী এবং মু’মিনদের বাহিনী তখন একাকার হয়ে যায়। আফগান জিহাদে তাই বিলুপ্তি ঘটেছিল সোভিয়েত রাশিয়ার ন্যায় বিশ্বশক্তির। মুসলিম বিশ্বের সে সুযোগ এনে দিয়েছে সিরিয়ার মুসলমানদের জিহাদ। ফলে সীমান্ত ভেঙ্গে গেছে সিরিয়ার সাথে তুরস্ক,ইরাক,জর্দান ও লেবাননের সীমান্ত। তাদের জিহাদের সাথে একাত্ম হয়েছে সৌদি আরব, মিশর,কাতার, লিবিয়াসহ আরো বহু মুসলিম দেশের মুসলমান। বিভক্তি তো তখনই শুরু হয় যখন আল্লাহকে খুশি করার বদলে দেশ,ভাষা,বর্ণ,গোত্র –বিভক্তির এরূপ নানা উপকরণ সামনে এসে দাঁড়ায়।